અમદાવાદ: શહેરના કોટ વિસ્તારમાં કેટલાક સ્થાનિક પ્રજાના ચૂંટાયેલા પ્રતિનિધિઓ તેમજ કોર્પોરેશનના હેલ્થ વિભાગના કેટલાક અધિકારીઓ સાથેની સાઠગાંઠથી સોના-ચાંદીની ભઠ્ઠીઓનો ગેરકાયદે ધંધો બેફામ રીતે ફૂલ્યોફાલ્યો છે, તેમાં પણ પરપ્રાંતીયોનું વર્ચસ્વ હોઇ ખાડિયા સહિતના સમગ્ર કોટ વિસ્તારની રોનક જ હણાઇ ગઇ છે, જોકે હાઇકોર્ટની લાલ આંખને પગલે તંત્રને પણ રહી રહીને કોટ વિસ્તારના આ સળગતા પ્રશ્ન સામે આકરાં પગલાં લેવાની ફરજ પડી છે, જેના કારણે સત્તાધીશોએ સોના-ચાંદીની ભઠ્ઠીઓને શહેરના ઓઢવ અથવા કઠવાડા જીઆઇડીસીમાં જગ્યા ફાળવવાની દિશામાં ચક્રો ગતિમાન કર્યાં છે.